Komission asetus (EY) N:o 1984/96, annettu 16 päivänä lokakuuta 1996, erityistoimenpiteiden soveltamista koskevista yksityiskohtaisista säännöistä Madeiran ja Azorien hyväksi perunoiden ja sikurin osalta annetun asetuksen (ETY) N:o 2165/92 muuttamisesta



Virallinen lehti nro L 264 , 17/10/1996 s. 0012 - 0013



KOMISSION ASETUS (EY) N:o 1984/96, annettu 16 päivänä lokakuuta 1996, erityistoimenpiteiden soveltamista koskevista yksityiskohtaisista säännöistä Madeiran ja Azorien hyväksi perunoiden ja sikurin osalta annetun asetuksen (ETY) N:o 2165/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92 (1), sellaisena kuin se on viimeksi muutettuna komission asetuksella (EY) N:o 2537/95 (2), ja erityisesti sen 10 artiklan, sekä katsoo, että asetuksen (ETY) N:o 1600/92 2 ja 3 artiklan mukaisesti komission asetuksessa (ETY) N:o 2165/92 (3), sellaisena kuin se on viimeksi muutettuna asetuksella (EY) N:o 1483/95 (4), vahvistetaan Madeiran arvioidun siemenperunoiden hankintataseen määrä markkinointivuodeksi 1995/1996; on tarpeen vahvistaa arvioitu siemenperunoiden hankintatase markkinointivuodeksi 1996/1997; tämä tase on vahvistettava saaren tarpeiden mukaan ja ottaen huomioon erityisesti perinteiset kauppavirrat, asetuksen (ETY) N:o 1600/92 3 artiklan 2 kohdan mukaisesti on tarpeen vahvistaa markkinointivuodeksi 1996/1997 Madeiran muusta yhteisöstä lähtöisin olevien siemenperunoiden hankintaan liittyvän tuen määrä siten, että varmistetaan tämän hankinnan toteutuminen sellaisin edellytyksin, jotka vastaavat käyttäjän osalta etua, joka saadaan kolmansien maiden alkuperää olevien siemenperunoiden vapauttamisesta tuontitullista; tämä tuki on vahvistettava ottaen huomioon erityisesti maailmanmarkkinoiden hankintakustannukset; olisi myös vahvistettava toimijoiden velvoitteiden noudattamisen takaamiseksi annettavan vakuuden määrä, ja tässä asetuksessa säädetyt toimenpiteet ovat siementen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2165/92 seuraavasti: 1) Korvataan 1 artikla seuraavasti: "1 artikla Asetuksen (ETY) N:o 1600/92 2 ja 3 artiklan soveltamiseksi vahvistetaan CN-koodiin 0701 10 00 kuuluvien siemenperunoiden arvioidun hankintataseen määräksi, joka vapautetaan tuontitullista tuotaessa suoraan kolmansista maista Madeiraan tai joka saa yhteisön tukea, 2 000 tonnia ajanjaksoksi 1 päiväksi heinäkuuta 1996 30 päivään kesäkuuta 1997." 2) Korvataan 2 artikla seuraavasti: "2 artikla Asetuksen (ETY) N:o 1600/92 3 artiklan 2 kohdan mukaisesti yhteisön markkinoilta lähtöisin olevien ja arvioidun taseen mukaisesti Madeiraan tuotujen siemenperunoiden hankintaan myönnetään tukea. Tämän tuen määräksi vahvistetaan 4,226 ecua 100 kilogrammalta." 3) Korvataan 4 artiklan 1 kohdan b alakohta seuraavasti: "b) ennen todistushakemusten esittämiselle asetetun määräajan päättymistä on esitetty todiste siitä, että asianomainen hakija on antanut 2,113 ecua 100 kilogrammalta olevan vakuuden". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä lokakuuta 1996. Komission puolesta Franz FISCHLER Komission jäsen (1) EYVL N:o L 173, 27.6.1992, s. 1 (2) EYVL N:o L 260, 31.10.1995, s. 10 (3) EYVL N:o L 217, 31.7.1992, s. 29 (4) EYVL N:o L 145, 29.6.1995, s. 45